ུབ།།ཅེས་གསུངས་པ་དང་།དེ་ལྟར་ཐོབ་པས་མི་ཆོག།སྤྱིར་འཛམ་བུ་གླིང་བ་རྣམས་ཀྱི་ཚེ་ལ་ངེས་པ་མེད་ཅིང་།ཁྱད་པར་སྙིགས་མ་ལྔ་པདོ་ཚེའི་སྙིགས
མའི་མཐར་ཐུག་པས་དུས་མིན་ཏུ་འཆི་བའི་རྐྱེན་དང་བར་ཆད་མང་པོ་དང་ལྡན་པ་ཡིན་ཏེ།སྡུད་པ་ལས།རིན་ཆེན་ཆོས་ཀྱང་དཀོན་ལ་རྟག་ཏུ་འཚེ་བའང་མང་།།ཞེས་གསུངས་པ་ལྟར།སྤྱིར་བར་ཆད་ཀྱི།།
རྐྱེན་མང་ཞིང་ཁྱད་པར་དུས་མིན་དུ་འཆི་བའི་རྐྱེན་མང་བས།དེ་ལ་ཐར་པར་འདོད་པ་དག་གིས་ལྷག་པའི་ལྷ་ཁྱད་པར་ཅན་རེ་བསྟེན་པར་བྱ་དགོས་ཏེ།ཞི་བ་ལྷས།དཔའ་ལ་བརྟེན་ནས་འཇིགས་པ
ཆེན་པོ་ལྟར།།གང་ལ་བརྟེན་ནས་ཡུད་ཀྱིས་སྒྲོལ་གྱུར་པ།།དེ་ལ་བག་ཅན་རྣམས་ཀྱིས་ཅིས་མི་བསྟེན།།ཅེས་གསུངས་པས།དེ་ལྟ་བུའི་འཇིགས་པ་ལས་སྐྱོབ་པ་ལ་རྒྱལ་བ་ཐམས་ཅད་ཀྱི་ཐུགས
རྗེའི་ནུས་པ་གཅིག་ཏུ་བསྡུས་པ་ནི་མགོན་པོ་ཚེ་དཔག་ཏུ་མེད་པ་ཉིད་ཡིན་ལ།དེ་ཉིད་སྒྲུབ་པའི་ཐབས་ཀྱི་བཀའ་སྲོལ་ཇི་སྙེད་ཅིག་མཆིས་པ་ལས།འདིར་ནི་དུས་གསུམ་གྱི་རྒྱལ་བ་སྲས་དང་བཅས་པ

ཐམས་ཅད་ཀྱི་སྤྱི་གཟུགས་ཨོ་རྒྱན་གྱི་སློབ་དཔོན་ཆེན་པོ་པདྨ་འབྱུང་གནས་ཞེས་བྱ་བ་དེ་ཉིད་ཀྱིས་སྔོན་དུས་ལས་ཅན་རྗེ་འབངས་རྣམས་དང་མ་འོངས་པའི་གདུལ་བྱ་རྣམས་ལ་རྗེས་སུ་བརྩེ་བས་དགོངས་ཏེ
ཟབ་ལམ་གྱི་གདམས་པ་མཐའ་ཡས་པ་གསུངས་ཤིང་།ཁྱད་པར་མངའ་བདག་རྒྱལ་པོའི་སྐུ་ཚེ་བསྲིང་བའི་ཕྱིར་བྲག་དམར་གཡའ་མ་ལུང་དུ་འཆི་མེད་ཚེའི་སྒྲུབ་པ་མཛད་པས་གྲུབ་པའི་མཚན
མེམེ་མངོན་དུ་གྱུར་ཀྱང་བཙུན་མོ་དང་བློན་པོ་གདུག་པ་ཅན་གྱིས་པར་གཅོད་ཀྱི་དབང་དུ་སོང་སྟེ་རྟེན་འབྲེལ་མ་འགྲིག།དེའི་ཚེ་ལོ་ཆེན་བཻ་རོ་ཙ་ན་དང་མ་གཅིག་ཡེ་ཤེས་མཚོ་རྒྱལ་གཉིས་ཀྱིས་གསོལ་བ
བཏབ་པ་ལྟར་ཚེ་དཔག་མེད་ཀྱི་སྒྲུབ་ཐབས་དང་།ཚེ་ཆུའི་རྒྱན་འབབ།ཚེའི་རིལ་བུ་སོགས་ཀྱི་ཟབ་གཏེར་དུ་མ་སྦ་བར་མཛད་པ་ལས།ཁྱད་པོར་སྒྲུབ་ཐབས་ཟབ་མོ་འདི་ཉིད་ལོ་ཆེན་བཻ་རོ་ཙ་ན་ལ
སྩལ་ཏེ།སློབ་དཔོན་གསུང་ནས་མ་འོངས་སྙིགས་མའི་དུསཿངས་བཤད་རྒྱ་ཆེའི་ཆོས་རྣམས་ཉམས་མི་ལོནཿདེ་ཕྱིར་ཚིག་ཉུང་དོན་འདྲིལ་གདམས་པ་འདིཿཔ་བོང་སྟག་ཉལ
འདྲ་བའི་བག་ལ་སྤོསཿབདག་དང་ལོ་ཆེན་སྨོན་ལམ་མཐའ་བཙུན་པསཿམ་འོངས་འགྲོ་བ་ན་རྒྱ་ཆེན་འབྱུང་བར་འགྱུརཿཅེས་གསུངས་པ་ལྟར་ལོ་ཙཱ་བ་ནས་ཟབ་ཆོས་རིག་འཛིན་ཐུགས

ཐིག་གི་ཆ་ལག་ཏུ་འཆི་མེད་ཚེའི་རིལ་བུ་ཧྲཱིཿརྒྱ་དང་ལྷན་ཅིག་ཟབ་མོའི་གཏེར་དུ་སྦ་བར་མཛད་པ།ཕྱིས་ལོ་ཙཱ་བ་ཉིད་ཀྱི་རྣམ་པར་འཕྲུལ་པ་གཏེར་ཆེན་ཆོས་ཀྱི་རྒྱལ་པོ་གཏེར་བདག་གླིང
པཔས་སྤྱན་འདྲེན་པར་མཛད་དེ་སྐལ་ལྡན་གྱི་གདུལ་བྱ་དཔག་ཏུ་མེད་པ་ཞིག་སྨིན་གྲོལ་གྱི་ལམ་ལ་འགོད་པར་མཛད་པས་བྱིན་རླབས་ཀྱི་ཚན་ཁ་གཞན་ལས་ཁྱད་པར་དུ་གྱུར་པ་ཚེ་སྒྲུ་བ་ཡང་སྙིང་ཀུན་འདུས་ཀྱི་གདམས
པ་འདི་ལའང་།བདག་དོན་དུ་ཚེ་སྒྲུབ་པ་ཡན་ལག་དང་བཅས་པ་དང་།གཞན་དོན་དུ་ཚེའི་དབང་བསྐུར་བའི་རིམ་པ་གཉིས་ལས།འདིར་བྱིན་རླབས་དབང་བསྐུར་གྱི་རིམ་པ་དེ་སྒྲུབ་པའི་སྐབས་ཡིན།
དེ་ལའང་རྡོ་རྗེ་སློབ་དཔོན་གྱི་བྱ་བ་དང་།རྡོ་རྗེ་སློབ་མའི་བྱ་བ་གཉིས་ལས།སློབ་དཔོན་གྱི་བགྱི་འོས་རྣམས་བླ་མ་དམ་པའི་ཕྱག་ལེན་ལས་ཇི་ལྟར་འབྱུང་བ་བཞིན་ཆད་ལྷག་མེད་པར་སྔོན་དུ་སོང་བས།ད
ཁྱེད་རང་རྣམས་ཀྱི་ངོ་སྐལ་དུ་གྱུར་པ་ནི།བླ་མ་དང་དཀྱིལ་འཁོར་གྱི་གཙོ་བོ་ཐ་མི་དད་པ་ལ་ཚེ་དབང་ཟབ་མོ་ཞུ་བའི་ཡོན་དུ་མཎྜལ་ཕུལ་མཛོད།ཅེས་བརྡ་སྦྱར་ལ།ཐོབ་མས་མཎྜལ་ཕུལ།དེ་ནས་གསོལ་བ
གདབ་པའི་སླད་དུ་དམིགས་པ་འདི་བཞིན་དུ་མཛོད།ས་སོགས་འདི་ཉིད་དག་པ་རབ་འབྱམས་ཡེ་ཤེས་ཀྱི་དཀྱིལ་འཁོར་ཆེན་པོར་གྱུར་པའི་ནང་དུ་སློབ་དཔོན་ཉིད་དུས་གསུམ་སངས་རྒྱས་ཐམས་ཅད་ཀྱི་ངོ་བོ་ཚེ་དཔག

ཏུ་མེད་པའི་རྣམ་པར་བཞུགས་པ་ལ་མི་ཕྱེད་དད་པའི་གདུང་ཤུགས་དྲག་པོས་གསོལ་བ་གདབ་པ་འདིའི་རྗེས་ཟློས་མཛོད།ཀྱཻཿབླ་མ་དཀྱིལ་འཁོར་ལྷ་ཚོགས་དགོངསཿཞེས་སོགས་ལན་གསུམ།དེ
ནས་སྐྱབས་སུ་འགྲོ་བའི་སླད་དུ་མདུན་གྱི་ནམ་མཁར་བླ་མ་དང་མགོན་པོ་ཆེ་དཔག་ཏུ་མེད་པ་གཉིས་སུ་མེད་པ་ལ་རྩ་གསུམ་རྒྱལ་བ་རབ་འབྱམས་ཀྱིས་བསྐོར་བ་མངོན་སུམ་དུ་བཞུགས་པའི་སྤྱན་སྔར།དུས་འདི
ནས་བཟུང་སྟེ་སྙིང་པོ་བྱང་ཆུབ་ལ་མཆིས་ཀྱི་བར་དུ་སྐྱབས་སུ་འགྲོ་སྙམ་པས་འདིའི་རྗེས་ཟློས་མཛོད།འཆི་མེད་ལྷ་ཚོགས་ཐུགས་རྗེ་ཅནཿསོགས་གསམ།དེ་ནས་མཁའ་མཉམ་གྱི་སེམས་ཅན་སྡུག
བསྔལ་གྱི་རྒྱུ་འབྲས་ལ་རྟག་པར་སྤྱོད་པ་འདི་རྣམས་སྡུག་བསྔལ་ལས་བསྔལ་ནས་རྣམ་གྲོལ་གཏན་གྱི་བདེ་བ་ལ་འགོད་པར་བྱ།དེའི་ཆེད་དུ་བྱང་ཆུབ་མཆོག་ཏུ་སེམས་བསྐྱེད་པར་བགྱིའོ་སྙམ་པས་འདིའི
རྗེས་ཟློས་མཛོད།བདག་གཞན་འཆི་མེད་སོགས་གསུམ།དེ་ནས་བྱིན་རླབས་ཀྱི་གཞི་སྦུབ་པ་ཡེ་ཤེས་དབབ་པ་ཡིན་པས།ཁྱེད་རང་ལུས་ཀྱི་གནད་སྐྱིལ་ཀྲུང་དྲང་པོར་སྲོང་།ངག་གནད་རླུང་ཁ
སྦྱོར་དུ་ཆིངས།སེམས་ཀྱི་གནད་དམིགས་པ་འདི་བཞིན་མཛོད།སློབ་དཔོན་གྱི་ཐུགས་ཀ་ནས་འོད་ཟེར་འཕྲོས་པ་ཁྱེད་རང་ལ་ཕོག།རྣམ་སྲིན་ཤ་ཁྲག་གདོས་བཅས་ཀྱིས་མཚོན་པའི་མ་དག་པའི་སྣང

པ་ཐམས་ཅད་མི་དམིགས་པ་སྟོང་པར་སྦྱངས།སྟང་པའི་ངང་ལས་བཾ་ལས་པདྨ་དང་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་ཧྲཱིཿཡིག་ཡོངས་སུ་གྱུར་པ་ལས།ཁྱེད་རང་བཅོམ་ལྡན
འདས་མགོན་པོ་ཚེ་དང་ཡེ་ཤེས་དཔག་ཏུ་མེད་པ།ཞེས་པ་ནས།རྡོ་རྗེའི་སྐྱིལ་མོ་ཀྲུང་གིས་བཞུགས་པའོ།།དེའི་སྤྱི་བོར་ཨོཾ་དཀར་པོ།མགྲིན་པར་ཨཱཿདམར་པོ།སྙིང་གར་ཧཱུྃ་སྔོན་པོ་རྣམས་སྐུ་གསུང
ཐུགས་རྡོ་རྗེ་གསུམ་གྱི་རང་བཞིན་དུ་གྱུར།དེ་ནས་བླ་མ་དང་དཀྱིལ་འཁོར་གྱི་གཙོ་བོའི་ཐུགས་ཀའི་ས་བོན་ལས་མུ་མེད་པའི་འོད་ཟེར་འཕྲོས་པ་བ་སྤུའི་བུ་ག་ནས་ཕྱིར་ཐོན་པ་བདེ་བ་ཅན་སོགས་སངས་རྒྱས་ཀྱི
ཞིང་ཁམས་ཚད་མེད་པ་ཐམས་ཅད་ནས་སངས་རྒྱས་དང་བྱང་ཆུབ་སེམས་དཔའ་དཔའ་བོ་དང་རྣལ་འབྱོར་མའི་ཚོགས་དང་བཅས་པ་ཐམས་ཅད་ཚེ་དཔག་ཏུ་མེད་པའི་ལྷ་ཚོགས་ཀྱི་རྣམ་པར་ཁ་ཆར་དང་བུ་ཡུག་འཆུབ་པ
ལྟར་བྱོན་ནས་སོ་སོ་རང་རང་གི་སྤྱི་བོ་ནས་སིབ་སིབ་ཐོམ་པའི་མོས་པ་མཛོད།རྣ་ཟིལ་འཁོལ་བཞིན་དུ།ཨོཾ་ངོ་བོ་ཉིད་སྐུ་སོགས་ནས།ཛྙཱ་ན་ཨ་བེ་ཤ་ཡ་ཨ་ཨཱཿཞེས་པའི་བར་སྤོས་རོལ་དང་བཅས་པས་བྱིན་དཔག
ཕེབས་པ་ནས།དེ་ལྟར་བྱིན་ཕབས་པའི་ཡེ་ཤེས་པ་རྣམས་ཁྱེད་རང་ལ་རོ་གཅིག་ཏུ་བརྟན་པར་གྱུར་པའི་མོས་པ་མཛོད།ཆེས་སྤྱི་བོར་རྡོ་རྗེ་རྩེ་ཐམ་དུ་བཞག་ཅིང་ཏིཥྛ་བཛྲ།དེ་ནས་ཚེ་འགུགས་པའི་སླད་དུ

ཁྱེད་རང་གི་སྙིང་གའི་ས་བོན་ལས་འོད་ཟེར་ལྕགས་ཀྱུའི་རྣམ་པ་ཅན་དཔག་ཏུ་མེད་པ་ཉི་མའི་འོད་ཟེར་ལྟར་འཕྲོས།བརྟན་གཡོ་འཁོར་འདས་ཀྱི་ཆོས་ཐམས་ཅད་ལ་ཕོག་པས་རྒྱལ་པ་སྲས་དང་བཅས་པའི
ཐུགས་རྗེའི་བྱིན་རླབས་ཀྱི་མཐུ་དང་།སྟོང་གསུམ་འཇིག་རྟེན་ཐམས་ཅད་ཀྱི་འབྱུང་ལྔའི་མདངས་དང་རྩི་བཅུད།སྐྱེ་འགྲོ་མཐའ་དག་གི་ཚེ་དཔལ་ནུས་སྟོབས་ལས་དང་བསོད་ནམས།ཁྱད་པར་ལྷཀྲ་
གནོད་སྦྱིན་རིག་འཛིན་གྲུབ་པ་སོགས་ཚེ་བསྐལ་པ་དང་མཉམ་པར་གནས་པ་རྣམས་ཀྱི་ཚེ་བཅུད་བཀྲག་དང་གཟི་མདངས།བན་པོན་མཐུ་བོ་ཆེའི་རིག་སྔགས་ཀྱི་སྦྱོར་བ་དང་།སྡེ་བརྒྱད་མ
རུངས་པས་བླ་དང་ཚེ་སྲོག་ཁྱེར་བ་ལ་སོགས་པ་ཐམས་ཅད་རྡོ་ཁབ་ལེན་གྱིས་ལྕགས་ཕྱེ་བསྡུས་པ་ལྟར་འུབ་ཀྱིས་བསྡུས་ནས་སྙིང་ཁར་ཐིམ་པས་དངས་མའི་འོད་ཀྱིས་ལུས་ཀྱི་ནང་ཐམས་ཅད་གང་བའི
མོས་པ་མཛོད།ཚེ་མདའ་གཡབ་ཅིང་།ཧྲཱིཿ།བཅོམ་ལྡན་མགོན་པོ་ཚེ་དཔག་མེད།།སོགས་གྱེར།དེ་ལྟར་ལུས་ཚེའི་དྭངས་མའི་འོད་ཀྱིས་གང་བའི་སྲོག་གི་སྒོར་རྟ་མགྲིན་དམར་པོ་བེ
ཅོན་དང་ཞགས་པ་འཛིན་པ་སྤྱི་བོར་རྟ་མགོ་ལྗང་ཞུར་རྟ་སྐད་སྒྲོག་པས་ཕྱིན་ཆད་ཚེ་ལ་བར་དུ་གཅོད་པ་ཐམས་ཅད་བསྲུང་བར་གྱུར་སྙམ་པའི་མོས་པ་མཛོད།རྡོ་རྗེས་སྙིང་གར་རྒྱས་འདེབས་ཤིང་།ཧྲཱིཿ

པདྨ་ཀྲོ་དྷ་ཧ་ཡ་གྲཱི་ཝ་ཧཱུྃ་ཕཊ།ཅེས་བརྗོད།དེས་སྔོན་འགྲོའི་ཆོས་རྣམས་སོང་ནས།སླར་ཡང་དབང་དངོས་གཞིའི་དོན་དུ་བླ་མ་ལ་མི་ཕྱེད་དད་པའི་གདུང་ཤུགས་དྲག་པོས།
གསོལ་བ་གདབ་པ་འདིའི་རྗེས་ཟློས་མཛོད།སངས་རྒྱས་ཀུན་གྱི་རང་བཞིན་སྐུཿཤེས་སོགས་ལན་གསུམ།ཞེས་གསོལ་བ་བཏབ་པས་ནམ་མཁའ་གང་བའི་སངས་རྒྱས་ཚད་མེད་པ་རྣམས
ཀྱིས་བཀྲ་ཤིས་པའི་རྣམ་པ་དུ་མ་དང་ལྡན་པས་འཆི་མེད་བདུད་རྩིས་གང་བའི་བུམ་པ་ཁྱེད་རང་གི་སྤྱི་བོར་བཞག་པའི་ཚེ།དེ་ལས་འཆི་མེད་ཡེ་ཤེས་ཀྱི་བདུད་རྩིའི་ཆུ་རྒྱུན་ཚིལ་ཚིལ་བབས་པས་སྤྱི་
བོ་ནས་ཞུགས།ནད་གདོན་བར་ཆད་མི་མཐུན་པའི་ཕྱོགས་ཐམས་ཅད་སྦྱང་།ལུས་ཀྱི་ནང་ཐམས་ཅད་འདུད་རྩིའི་དྭངས་མ་དེས་མེར་ཁྲིག་གིས་གང་བས་འཆི་བ་མེད་པ་རྡོ་རྗེའི་སྲོག་ཐོབ་པའི་མོས་པ
མཛོད།བུམ་པ་སྤྱི་བོར་བཞག་ཅིང་།ཧྲཱིཿཕྱི་ནང་སྡོད་བཅུད་སོགས་བརྗོད་ལ་བུམ་ཆུའང་བྱུང་།དེ་ལྟར་དབང་བསྐུར་བས་འཆི་བ་མེད་པ་བདུད་རྩིའི་ཆུ་རྒྱུན་གྱིས་ལུས་ཐམས་ཅད་གང་ནས་རྡོ་རྗེ་ཚེའི་དབང
ཐོབ་པ་ལ་ནམ་མཁར་བཞུགས་པའི་སངས་རྒྱས་ཐམས་ཅད་ཀྱིས་ཤིས་བརྗོད་ཀྱི་མེ་ཏོག་ཆར་བཞིན་ཕབ་པས་བརྟན་པར་བྱས་པའི་མོས་པ་མཛོད།རང་བཞིན་རྣམ་དག་ཆོས་དབྱིངས་དང་ཉིད་ལས

སོགས་ཀྱིས་བཀྲ་ཤིས་བརྗོད།དེ་ནས་ཚེའི་འབྲང་རྒྱས་འདི་ཉིད་མགོན་པོ་ཚེ་དང་ཡེ་ཤེས་དཔག་ཏུ་མེད་པའི་རྣམ་པར་གསལ་བའི་སྤྱི་བོར་རྩ་བའི་བླ་མ་ནས་རིམ་པར་བརྒྱད་པའི་བླ་མ་རྣམས་ཐོ་བརྩེགས་སུ་བཞུགས།
པ་དེ་ལ་སློབ་དཔོན་གྱིས་ཐུགས་དམ་བསྐུལ་བའི་གསོལ་འདེབས་བརྗོད་པའི་ཚེ།ཁྱེད་རང་གིས་ཀྱང་མོས་གུས་བཟོད་མེད་དུ་བྱས་པས་ཐམས་ཅད་སྐུ་དགྱེས་པའི་མདངས་དང་ལྡན་པ།གསུང
སྔགས་ཀྱི་སྒྲ་གདེངས་འར་འུར་དུ་སྒྲོག་པ།ཐུགས་ཟབ་གསལ་གཉིས་མེད་ཀྱི་ཡེ་ཤེས་འབར་བས་བྱིན་གྱིས་བརླབས་པའི་ཕྱིར་གོང་མ་གོང་མའི་ཕྱག་གི་བུམ་པ་ལས་བདུད་རྩིའི་ཆུ་རྒྱན་འོག་མ
འོག་མའི་ཕྱག་གི་བུམ་པར་ཚིལ་ཚིལ་བབས་པའི་མོས་པ་མཛོད།སློབ་དཔོན་གྱིས་གཏོར་མ་བཏེག་སྟེ།ཨོཾ་ཨཱཿཧཱུྃཿཆོས་དབྱིངས་ཕྱོགས་ལྷུང་བྲལ་བའི་དཀྱིལ་འཁོར་དུཿཤེས་སོགས་ཚེ་འཛབ་དང་བཅས་བརྗོད།
ཅེས་གསོལ་བ་བཏབ་པས་རྩ་བརྒྱུད་ཀྱི་བླ་མ་རྣམས་རིམ་བཞིན་དགྱེས་པ་ཆེན་པོས་འོད་དང་འོད་ཟེར་ཀྱི་རྣམ་པར་ལྡེམ་ལྡེམ་ཞུ་ནས་གཏོར་མ་ལྷར་གསལ་བ་ལ་ཐིམ།དེ་ལ་མོས་གུས་དུང་པ་བྱས་པས་ཁྱེད་རང་གི
སྤྱི་བོར་བྱོན།སྐུ་དང་ཕྱག་གི་བུམ་པ་ལས་འཆི་བ་མེད་པ་བདུད་རྩིའི་ཆུ་རྒྱུན་ལྟར་བབས་པས་ལུས་ཀྱི་ནང་ཐམས་ཅད་མེར་ཁྲིག་གིས་གང་བས།རྒུད་པ་མེད་པའི་ལང་ཚོ།འགྱུར་བ་མེད་པའི་ཚེ།།

འཆི་བ་མེད་པའི་སྲོག་རྟག་བརྟན་གཞོམ་གཞིག་དང་ཐལ་བ་ཐོབ་པའི་མོས་པ་མཛོད།ཚེ་བཟང་གིས་དབང་བཟུར་ཞིང་།ཧྲཱིཿརིགས་འདུས་པདེ་གཤེགས་སོགས་བརྗོད།སླར་ཡང་ནམ
མཁར་སོགས་སྔར་བཞིན།ཁྱོད་སྐུ་པདྨ་རཱ་གའི་སོགས་ཀྱིས་བས་ཤིས་བརྗོད།དེ་ནས་ལག་གཡས་སུ་ཐབས་ཀྱི་རྫས་ཚེའི་རིལ་བུ་བྱིན་པས་ཐབས་བདེ་བ་ཆེན་པོ་མཆོག་ཏུ་མི་འགྱུར་བ་རྡོ་རྗེ་ཚེའི་དབང་ཐོབ
པའི་མོས་པ་མཛོད།ཧྲཱིཿརྡོ་རྗེའི་བཅུད་ལྡན་སོགས་ཀྱིས་ལག་གཡས་སུ་ཚེ་རིལ་གཏད་ཅིང་ཟར་བཅུག།རབ་མཛེས་པདྨ་ཟླ་བའི་སོགས་ཅེས་བཀྲ་ཤིས་བརྗོད་ལ།ལག་གཡོན་དུ་ཤེས་རབ་ཀྱི་རྫས་བདུད་རྩིའི་བཏུང་བ
བྱིན་པས་ཤེས་རབ་སྟོང་པ་ཉིད་ནིས་ཀྱང་མི་ཤིགས་པ་རྡོ་རྗེ་ཚེའི་དབང་ཐོབ་པའི་མོས་པ་མཛོད།ཧྲཱིཿའཆི་མེད་བདུད་རྩི་སོགས་ཀྱིས་ལག་གཡོན་དུ་ཚེ་ཆང་བྱིན་ནས་འཐུང་དུ་བཅུག།རྣམ་པར་མི་རྟོག་ལེགས་བཤད
སེང་གེའི་སྒྲ།།གཞོམ་མེད་ཡན་ལག་དྲུག་ཅུའི་གསུང་དབྱངས་ཀྱིས།།འགྲོ་ཀུན་མ་རིག་གཉིད་ལས་སློང་མཛད་པ།།འཆི་མེད་རྡོ་རྗེའི་གསུང་གི་བཀྲ་ཤིས་ཤོག།ཅེས་བརྗོད།དེ་ལྟར་ཚེའི་དབང
བསྐུར་བས་ཚེ་ཉམས་པ་ཞེས་སོགས་ནས།འཆི་བ་མེད་པ་ཚེའི་དངོས་གྲུབ་ཐོབ་པའི་མོས་པ་མཛོད།ཅེས་པའི་བར་བརྗོད།དེ་ནས་ཚེ་བརྟན་པར་བྱ་བའི་ཕྱིར་ཚེ་མདའ་སྤྱི་བོར་རྒྱ་གྲམ་དུ་བཀོད་པ་བྷྲཱུཾ་ཡིག་ཁ་དོག

ལྔ་ལྡན་དུ་གྱུར།དེ་ལས་འོད་ཟེར་འཕྲོས་པས་ལུས་རྡོ་རྗེའི་གོ་ཁྲབ་ཀྱིས་ཞུ་ལུགས་སུ་ཁྱབ་པས་ཅེས་ཀྱང་མི་ཤིགས་པར་བཅིངས་པའི་མོས་པ་མཛོད།ཧྲཱིཿའཆི་མེད་སྲོག་བརྟན་སོགས་དང་།
མ་དང་ཕྱི་བོར་ཀྱ་ཟས་དུ་ཀླས་གདབ་ཅིང་བཛྲ་ཏིཥྛ་ཞེས་བརྗོད།ཁྱེད་ཐུགས་མཁའ་ལྟར་སྤྲོས་པ་ཀུན་ཞི་ཞིང་།།ཟབ་གསལ་གཉིས་མེད་མཁྱེན་བརྩེའི་གཟི་འོད་ཀྱིས།།འགྲོ་བའི་དགེ་ལེགས་པདྨ
རྒྱས་མཛད་པ།།འཆི་མེད་རྡོ་རྗེའི་ཐུགས་ཀྱི་བཀྲ་ཤིས་ཤོག།གཞན་ཡང་ལོ་བརྒྱ་ཐུབ་ཅིང་ཞེས་སོགས་ཀྱང་བརྗོད།དེ་ལྟར་དབང་ཐོབ་ནས་རྡོ་རྗེ་ཐེག་པའི་དམ་ཚིག་སྤྱི་དང་།ཞེས་པ་ནས།
གོང་གི་དམ་ཚིག་རྣམས་བསྲུང་སྡོམ་བགྱིད་སྙམ་པས་འདིའི་རྗེས་ཟློས་མཛོད།གཙོ་བོས་ཇི་ལྟར་སོགས་དང་།དེ་ལྟར་ལེགས་པར་ཐོབ་པའི་གཏང་རག་གི་དོན་དུ་མཎྜལ་ཕུལ་མཛོད།།ཅེས་ཐོབ
པས་མཎྜལ་འབུལ་དུ་གཟུག།སླར་ཡང་ལུས་ལོངས་སྤྱོད་དགེ་ཚོགས་རྒྱ་མཚོ་དང་བཅས་པ་འཁོར་ལོས་སྒྱུར་བའི་རྒྱལ་སྲིད་ཀྱི་འབྱོར་པ་ལྟར་སྤྲུལ་ནས་འབུལ་ན་ཆ་ཤས་ནས་ལོངས་སྤྱད་དུ་གསོལ་སྙམ
པས་འདིའི་རྗེས་ཟློས་མཛོད།དེང་ནས་བརྩམྲ་ཏེ་སོགས་དང་།དེ་ལྟར་དབང་ཐོབ་པའི་དགེ་ཚོགས་རྣམས་སེམས་ཅན་ཐམས་ཅད་ཀྱི་དོན་དུ་བསྔོ་བར་མཛོད།བསོད་ནམས་འདི་ཡིས་སོགས་ཀྱིས་བསྔོས་ལ།ངེས

ཟ་བ་མཇུག་ཆོ་ག་རྣམས་ལས་བྱང་ལྟར་བྱའོ།།གཏེར་ཆེན་བླ་མའི་གསུང་དག་བཞིན།།ཚེ་ཡི་དབང་གི་མཚམས་སྦྱོར་དུ།།ཆོས་འདིར་མོས་ངོར་གསལ་བ་དེར་སྤེལ།།ཀུན་ཏུ་བཀྲ་ཤིས་དཔལ་འབར་ཤོག།ཅེས་པ་འདིའ
བྱབས་གནས་གཅིག་གིས་བསྡུས་པའི་རྡོ་རྗེའི་མཆེད་པོ་ངབ་མཛད་དགེ་སློང་དག་དབང་བཟོད་པ་སོགས་དོན་གཉེར་ཅན་མང་པོས་བསྐུལ་ངོར་གཉིས་བརྩོན་རྨོངས་པ་དྷརྨཱ་ཤྲཱི་ས་ས་ག་ཟླ་བའི་མར་ངོའི་ཚེས་དྲག་གི་ཉིན་རྫོགས་པར་སྤེལ་བའི་ཡི་གེ་པ་ནི་དགེ་སློང་ཨཱ་ན་དྲ་མཏི
བགྱིས་པ་སྟེ།འདིའི་དབང་ཚིག་རྣམས་དཀྱུས་སུ་བྲིས་ན་བཀླགས་ཆོག་མར་འགྱུར་མོད་ཀྱང་དབང་ཆོ་ག་འཆི་བདག་བདུད་འཇོམས་ཀྱི་ཡིག་རྒྱུན་ལ་གནོད་ཀྱི་དོགས་ནས་མ་བྲིས་པས་སྲད་ནས་ཀྱང་འདྲི་བར་མི་བྱའོ།།།